钦定古今图书集成/明伦汇编/官常典/第100卷 > 秦简王诚泳
## 钦定古今图书集成/明伦汇编/官常典/第100卷 > 秦简王诚泳

按《明外史秦愍王传》：“秦简王诚泳，惠王公锡子也。成
化二十二年嗣封，能修惠王之业。都御史雍泰罢居
韦曲。诚泳出入温泉，时时过秦。秦川多赐地，军民佃
以为业，供租税，岁歉辄蠲之。长安有鲁斋书院，久废。
弘治中，提学杨一清欲复之。故址已半为民居。诚泳
别易地建正学书院，又于旁建小学，择军校子弟秀”
慧者，延儒生教之，亲临课试。王府护卫得入学，自诚
泳始。所著有《宾竹小鸣集》。弘治十一年薨。无子，从弟
临潼王诚澯子昭王秉欆嗣，十四年薨。子定王惟焯
嗣。

按《列朝诗集》：“王讳诚泳，秦愍王五世孙，康王之孙，惠
王之子也。年十岁，康王妃陈教以小学，日记唐诗一
章。惠王闻吴人汤潜名，能诗，请为教授，传声律之学。
嗣位后，日赋一诗，积三十年。王醇雅有度，博通群书，
布衣疏食，延揽文儒，竟日谭论不倦。王府护仪子弟
得入黉宫，自王始也。弘治十一年薨，谥曰简。妃某氏”，
命纪善强晟校刻其诗，曰《宾竹小鸣集》。嘉靖元年，王
孙定王惟焯表上之，诏送史馆。

===汧阳王诚洌===按《明外史秦愍王传》：“汧阳王诚洌，秦康王诸孙。事父
端懿王暨继母以孝闻。父疾，经月不解带。及薨，醯酱
盐酪不入口。将葬，霖雨，吁天而霁。葬已，雨复大作。明
年，墓生嘉禾，一本双穗，嘉瓜二实并蒂，慈乌异鸟环
集。以母马妃早卒，不逮养，追服衰食蔬者三年。雪中
萱草生华，咸谓孝感所致。弘治十五年，赐敕嘉奖。时”
有辅国将军秉桦，亦好学笃行。父病，祷神，乞以身代，
疾竟愈。母丧，庐墓，有双鹤翔集庭中。定王以闻，《世宗》
表其门。